CELEX: 62011CB0650
Language: da
Date: 2013-01-10 00:00:00
Title: Sag C-650/11: Domstolens kendelse (Tiende Afdeling) af 10. januar 2013 — Ilgvars Brunovskis mod Lauku atbalsta dienests (anmodning om præjudiciel afgørelse fra Augstākās tiesas Senāts — Letland) (Landbrug — forordning (EF) nr. 1782/2003 — gennemførelsesforanstaltninger til støtte for de nye medlemsstater — supplerende nationale direkte betalinger — betingelser for tildeling — forordning (EF) nr. 1973/2004 — finder ikke anvendelse)

13.4.2013   
            
            
               DA
            
            
               Den Europæiske Unions Tidende
            
            
               C 108/6
            
         Domstolens kendelse (Tiende Afdeling) af 10. januar 2013 — Ilgvars Brunovskis mod Lauku atbalsta dienests (anmodning om præjudiciel afgørelse fra Augstākās tiesas Senāts — Letland)
   (Sag C-650/11) (1)
   
   (Landbrug - forordning (EF) nr. 1782/2003 - gennemførelsesforanstaltninger til støtte for de nye medlemsstater - supplerende nationale direkte betalinger - betingelser for tildeling - forordning (EF) nr. 1973/2004 - finder ikke anvendelse)
   2013/C 108/11
   Processprog: lettisk
   
      Den forelæggende ret
   
   Augstākās tiesas Senāts
   
      Parter i hovedsagen
   
   
      Sagsøger: Ilgvars Brunovskis
   
      Sagsøgt: Lauku atbalsta dienests
   
      Sagens genstand
   
   Anmodning om præjudiciel afgørelse — Augstākā tiesas Senāts — fortolkning af artikel 125, stk. 1, i Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001 (EFT L 270, s. 1), samt artikel 102, stk. 2, i Kommissionens forordning (EF) nr. 1973/2004 af 29. oktober 2004 om gennemførelsesbestemmelser til Rådets forordning (EF) nr. 1782/2003 for så vidt angår støtteordningerne i henhold til afsnit IV og IVa i nævnte forordning og anvendelse af udtagne arealer til produktion af råvarer (EUT L 345, s. 1) — præmie til ammekøer — nationale retsforskrifter, hvorefter præmien pr. hele kalenderår kun tildeles ammekøer og kalve, der er registreret under den ordning, der gælder for kvæg, som kan komme i betragtning til præmien senest den 1. juli i det pågældende år — spørgsmålet om der ved beregningen af præmien skal tages hensyn til alle eksisterende ammekøer i løbet af det pågældende år
   
      Konklusion
   
   EU-retten, og især, artikel 143c i Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001, som ændret ved Rådets afgørelse 2004/281/EU af 22. marts 2004, skal fortolkes således, at den ikke er til hinder for en national lovgivning, som den i hovedsagen omhandlede, der regulerer visse supplerende nationale direkte betalinger forbundet med tilstedeværelsen af ammekøer i en bestand og underlægger tildelingen heraf en betingelse om, at der skal indsendes en erklæring før den 1. juli i det pågældende år, uden at der kan tages hensyn til de køer, der er blevet ammekøer efter denne dato.
   
      (1)  EUT C 49 af 18.2.2012.